2020/02

HÍRLEVÉL

**2020 júniusától 18 helyszínen folytatódnak a GINOP 6.1.7. rendezvények**

18 helyszínen összesen 21 rendezvény segíti a munkahelyi képzések iránt érdeklődő vállalkozásokat.

A rendezvénysorozat olyan aktuális témákkal foglalkozik, mint a felhívások kedvezményezettjeit érintő jogszabályi változások, külön kiemelve az OKJ-s képzéseket. A rendezvénysorozat résztvevői tájékoztatást kaphatnak a projekt keretében elkészült informatikai rendszerről, a <https://kepezz.hu/> címen elérhető, online képzési kínálatot tartalmazó szolgáltatási portálról.

A meghívott vendégek közreműködésével kerekasztal beszélgetés zárja a programot.

A rendezvényekről további információkat a <https://munkaerokepzes.hu/jovobeli-rendezvenyek> menüpontban olvashatnak.

Forrás: https://szabkam.hu/

## [Megjelent az Év Széchenyi Vállalkozása 2020 Díj pályázati felhívása](https://www.palyazatihirek.eu/vallalkozasok/4485-megjelent-az-ev-szechenyi-vallalkozasa-2020-dij-palyazati-felhivasa)

Az **Év Széchenyi Vállalkozása Díjra** minden olyan vállalkozás, gazdasági szervezet benyújthatja jelentkezését, amely magyarországi bejegyzett székhellyel rendelkezik, és elsősorban Magyarországon fejti ki gazdasági, üzleti tevékenységét.  A díj egy olyan kitüntetés, mely a nyertes számára kiemelkedő társadalmi és szakmai elismerést jelent.

A Gróf Széchenyi Család Alapítvány öttagú zsűrit kért fel a pályamunkák értékelésére. A zsűri a vállalkozások mérlegéből és eredmény-kimutatásából származó, illetve a cégek HR vezetőjétől bekért adatokból állapítja meg a termelékenységet. A pályázók ezen kívül közvetlenül is átadnak a zsűrinek információkat, melyekből a zsűri értékelni tudja az egyes pályázók társadalmi felelősségvállalás területén nyújtott teljesítményét. Az innovációs aktivitás értékeléséhez szintén a cégek által szolgáltatott adatok alapján történik az értékelés, melyekből 3 mutatót számol ki a zsűri.

**A díjra nyolc kategóriában lehetséges pályázni:**

* Az Év Széchenyi Vállalkozása 2020 Fődíj
* Az Év Felelős Széchenyi Üzleti Vállalkozása 2020 Díj
* Az Év Legsikeresebb Széchenyi Vállalkozása – Legsikeresebb Fiatal Vállalkozó 2020 Díj
* Az Év Széchenyi Vállalkozása 2020 Mobilitási Díj
* Az Év Széchenyi Vállalkozása 2020 Innováció Díj
* Az Év Széchenyi Vállalkozása 2020 Termelékenység Díj
* Az Év Széchenyi Vállalkozása 2020 Társadalmi Felelősségvállalás Díj
* Az Év Széchenyi Vállalkozása 2020 A Család Különdíja

Évi 50 millió Forint összárbevétel alatt a pályázat benyújtása díjmentes, évi 50 és 500 millió Forint közötti összbevétel esetén 100.000 - Ft forint a nevezési díj, évi 500 millió Forint összbevétel felett 300.000 forint a nevezési díj.

**A pályázatokat 2020. szeptember 1- ig lehet benyújtani.**

Forrás: www.palyazatihirek.eu

**Pályázat 2020 maximum hatszázezer forint vissza nem térítendő támogatásra**

A PairDime Könyvek pályázatot hirdet vissza nem térítendő pénzbeli támogatásra.

A pályázaton igényelhető vissza nem térítendő pénzbeli támogatás felhasználható:

* informatikai, mobilkommunikációs és képrögzítő eszközök, valamint drónok megvásárlására;
* weblapok, web áruházak, blogok, YouTube-csatornák, filmek, rövidfilmek, dokumentumfilmek, animációs filmek, játékprogramok, alkalmazások létrehozására, bővítésére vagy működtetésére;
* nonprofit szervezetek cél szerinti tevékenységének finanszírozására
* közösségi rendezvények vagy sportversenyek megvalósítására;
* találmányok, ötletek, fejlesztések megvalósítására (legalább már működő prototípus esetén);
* olyan, itt fel nem sorolt egyéb célra, tevékenységre vagy eseményre, mely széleskörű érdeklődésre számíthat, vagy valami pozitívot hozzátesz a világhoz.

A támogatás összege maximum 600 000 forint lehet. Önerő és referencia nem feltétele a támogatásnak, de az elbírálásnál előnyt jelent!

Kik pályázhatnak?

Pályázhat minden kül-, és belföldi egyéni és társas vállalkozás, nonprofit szervezet, intézmény, önkormányzat és magánszemély - akár kedvezményezett részére is -, amennyiben a pályázat részletes tájékoztatóját elolvasta, és az abban foglaltakkal egyetért, valamint nem szerepel a "Kik nem pályázhatnak?" pont felsorolásában a pályázat weboldalán. A pályázat elérhetősége és részletes leírása: <https://palyazat2020.hu>

Kérjük, kérdései feltevése előtt feltétlenül olvassa el a pályázat részletes kiírását és a tájékoztatóját is.

A 2020. évi pályázat beküldési határideje 2020. december 18. éjfél.

Forrás: [www.pafi.hu](http://www.pafi.hu)

**MKIK Piactér**

A Magyar Kereskedelmi és Iparkamara honlapja új, praktikus funkcióval bővült. A kialakított „Vállalkozói Piactér” célja a vállalkozások működésének segítése, piaci lehetőségei támogatása. Az új platformmal a kamara lehetőséget kíván biztosítani a vállalkozások számára új üzleti kapcsolatok kialakítására, a meglévő élénkítésére és támogatására, valamint partnerkereséseiket is szeretné megkönnyíteni.

A felület lehetőséget biztosít a vállalkozásoknak a szabad kapacitásai megjelenítésére és a felkínált ajánlatok közötti keresésre. Egy ingyenes, országos megjelenésű webes hirdetési felületet biztosít.

Az Online Vállalkozói Piactér felülete az alábbi linken keresztül érhető el: <https://mkik.hu/piacter>

Forrás: www.szabkam.hu

**Új vállalkozói információs portál**

Új vállalkozói információs portál segíti a vállalkozások tájékoztatását a koronavírussal kapcsolatban. Az új honlap a gazdasági élet és a kormány közötti kommunikáció megkönnyítésére létesült, elérhető az alábbi linken: <https://vali.ifka.hu>

Az aktuális hírek mellett képzés ajánlók és szakértői anyagok is megtalálhatóak a honlapon, valamint a leggyakrabban felmerülő (munkajogi, adózási, likviditási) kérdésekre is választ kaphatnak a vállalkozások.

Forrás: www.szabkam.hu

**Mezőgazdasági álláslehetőségeket kínáló internetes oldalt indított az Agrárminisztérium.**

Az Agrárminisztérium megbízásából a Herman Ottó Intézet Nonprofit Kft. a Magyar Nemzeti Vidéki Hálózat támogatásával létrehozta a [Munkaszüret](https://www.munkaszuret.hu/) online platformot, amely segítheti a munkaerőhiányban küzdő cégeknek megtalálni a megfelelő munkaerőt tevékenységeik elvégzéséhez.

A munkaadók térítésmenetesen regisztrálhatnak a honlapon, majd jóváhagyás után egy űrlap kitöltésével tehetik közzé álláshirdetésüket. A regisztráláshoz segítséget nyújt az [Útmutató](https://www.munkaszuret.hu/utmutato/) menüpont.

A munkát keresők regisztrálás nélkül, a [*Munkalehetőségek*](https://www.munkaszuret.hu/munkalehetosegek/) menüpontra kattintva megtekinthetik az összes elérhető álláskínálatot. A szűrő segítségével kiválasztható, hogy mely megyében vagy településen és milyen ágazatban ajánlanak idénymunkát.

Forrás: www.munkaszuret.hu

## [Idén 3 milliárd forintos keretösszeggel indul el a nyári diákmunka támogatás](https://www.palyazatihirek.eu/vallalkozasok/4486-iden-3-milliard-forintos-keretosszeggel-indul-el-a-nyari-diakmunka-program)

## A kormány idén 3 milliárd forintos keretösszeggel indítja el a diákok nyári munkavállalását támogató programot, amelyben a **16-25 év közötti, nappali tagozatos tanulók vehetnekrészt,július 1. és augusztus 30. között**.  Vállalkozásoknál az állam a diákok bérének és ahhoz kapcsolódó szociális hozzájárulási adó összegének a **75 százalékát biztosítja.**

Schanda Tamás hozzátette, a tanulók a programban két típusú - önkormányzati, illetve a mezőgazdaság, a turizmus és vendéglátás területén folytatott - diákmunkára jelentkezhetnek. Mindkét esetben maximum két hónapra vállalhatnak munkát, de míg előbbinél legfeljebb napi 6 órában, utóbbinál már napi 8 órában is dolgozhatnak.

Kiemelte, az önkormányzatnál a diákokat munkaviszony keretében kell foglalkoztatni, az állam pedig a munkáltatóknak a diákok munkabérét és az azt terhelő szociális hozzájárulási adó 100 százalékát is megtéríti. Ennek megfelelően a napi 6 órás foglalkoztatás mellett a szakképzettséget igénylő munkaköröknél a tanulók havonta bruttó 157 950 forintra, szakképzettséget nem igénylő munkakörök vállalásánál pedig bruttó 120 750 forintra számíthatnak.

Arra is felhívta a figyelmet, hogy az önkormányzatoktól eltérően a vállalkozásoknál az állam a diákok bérének és ahhoz kapcsolódó szociális hozzájárulási adó összegének csak a 75 százalékát biztosítja, azaz ebben az esetben a munkaadóknak kell állniuk a fennmaradó részt.

A jelentkezésről közölte, a diákoknak a területileg illetékes járási, vagy fővárosi kerületi hivatal foglalkoztatási osztályán kell kérniük a nyilvántartásba vételüket, ezt akár már most is megtehetik. A munkáltatók a program hivatalos meghirdetésétől nyújthatják be munkaerő-igényüket, amelyben a szükséges létszámot meg kell határozniuk, a szakmát, foglalkoztatási területet pedig megadhatják. A dokumentumot a járási hivatalok foglalkoztatási osztályaihoz kell eljuttatniuk. A nyári diákmunka programról az érdeklődők a [www.munka.hu](http://www.munka.hu) oldalon találhatnak további tájékoztató anyagokat.

Schanda Tamás megjegyezte, a program sok lehetőséget nyit meg a fiatalok előtt, tavaly 90 féle munkakörben foglalkoztatták a diákokat a munkáltatók. Példaként említette, hogy a legáltalánosabb munkakör az irodai adminisztrátor és a hivatalsegéd volt, míg mások felszolgálóként, pultosként vagy recepciósként helyezkedtek el.

Forrás: www.kormany.hu

**Irányító Csoport ülések**

A Paktumszervezet Irányító csoportja a második negyedévben 2020.04.06-án 25 munkáltató esetében 30 fő, 2020.04.28-án 24 munkáltató esetében 34 fő, 2020.05.20-án 51 munkáltató esetében 61 fő, 2020.06.03-án 43 munkáltató esetében 67 fő, 2020.06.23-án 83 munkáltató esetében 107 fő álláskereső foglalkoztatásának támogatásáról döntött. **Összesen tehát 226 munkáltató és 299 munkavállaló esetében hozott pozitív döntést.**

Forrás: Megyei paktumiroda